pythainlp/thaigov-v2-corpus-22032023 huggingface dataset:
วันศุกร์ที่ 21 ตุลาคม 2565
นายกรัฐมนตรี ติดตามการแก้ไขปัญหาอาวุธปืนอย่างใกล้ชิด ไม่นิ่งนอนใจ หลังเกิดเหตุเจ้าหน้าที่ขโมยปืนออกไปขาย กำชับทุกหน่วยงานดูแลไม่ให้เกิดการทุจริตทรัพย์สินของรัฐ
นายกรัฐมนตรี ติดตามการแก้ไขปัญหาอาวุธปืนอย่างใกล้ชิด ไม่นิ่งนอนใจ หลังเกิดเหตุเจ้าหน้าที่ขโมยปืนออกไปขาย กำชับทุกหน่วยงานดูแลไม่ให้เกิดการทุจริตทรัพย์สินของรัฐ
วันที่ 21 ต.ค.65 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ขณะนี้ พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ติดตามการแก้ไขปัญหาอาวุธปืนอย่างใกล้ชิด ซึ่งล่าสุดที่ได้มีกรณีที่เจ้าหน้าที่ยศดาบตำรวจของ สภ.ปากเกร็ด จังหวัดนนทบุรี ขโมยปืนของ สภ.ปากเกร็ดไปขาย-จำนำ และกระทำมาเป็นเวลาหลายปีนั้น นายกรัฐมนตรี ไม่ได้นิ่งนอนใจ ได้ติดตามและสั่งการเรื่องนี้อย่างใกล้ชิด โดยขณะนี้สามารถจับกุมผู้กระทำผิดได้แล้ว และอยู่ระหว่างการเร่งรัดติดตามอาวุธปืนที่สูญหายกลับมาโดยเร็ว ตามข้อสั่งการของนายกรัฐมนตรี
หลังจากเกิดกรณีดังกล่าว นายกรัฐมนตรีได้กำชับให้สถานีตำรวจทุกแห่งเพิ่มความเข้มงวดในการตรวจสอบและดูแลรักษาอาวุธปืน รวมถึงอาวุธอันตรายอื่นๆของหน่วยงาน และให้มีมาตรการการลงโทษตามกฎหมายให้เด็ดขาด และยังได้กำชับให้ทุกหน่วยงานมีมาตรการป้องกันการทุจริต การขโทยทรัพย์สินของรัฐทุกประเภท
"นายกรัฐมนตรีเน้นย้ำว่าการแก้ไขปัญหาอาวุธปืนเป็นปัญหาสำคัญเร่งด่วนที่ต้องแก้ไข โดยเมื่อไม่นานมานี้ได้มีข้อสั่งการให้หน่วยงานที่เกี่ยวข้องออกมาตรการเพื่อเพิ่มความเข้มงวดในการควบคุมการใช้อาวุธปืนอย่างเป็นระบบ ป้องกันไม่ให้มีการนำปืนไปก่อความรุนแรงกับประชาชน โดยมาตรการต่างๆ ได้ผ่านการอนุมัติของ คณะรัฐมนตรี(ครม.) เมื่อวันที่ 18 ต.ค. 65 ที่ผ่านมา และนายกรัฐมนตรีได้กำชับหน่วยงานที่เกี่ยวข้องให้ดำเนินการทุกมาตรการอย่างเป็นรูปธรรมภายใน 3 เดือน พร้อมกำชับเรื่องดูแลไม่ให้มีการทุจริตจากการใช้ทรัพย์สินของรัฐเด็ดขาด ” น.ส.ไตรศุลี กล่าว
วันศุกร์ที่ 9 กันยายน 2565
Govt expresses profound condolence over Queen Elizabeth II’s passing
Govt expresses profound condolence over Queen Elizabeth II’s passing
September 9, 2022, Deputy Secretary-General to the Prime Minister and Acting Government Spokesperson Anucha Burapachaisri conveyed the Thai Government’s condolences over the passing of Her Majesty Queen Elizabeth II, following a statement from Buckingham Palace on September 8, 2022 (local time) confirming Her Majesty’s passing at the age of 96 at her residence in Balmoral Castle, Scotland.
“The Thai Government would like to express profound condolences over the passing of Her Majesty Queen Elizabeth II who was widely admired and revered by people around the world.”
According to the Government Spokesperson, Deputy Prime Minister and Acting Prime Minister Gen. Prawit Wongsuwon has ordered public agencies and state enterprises to fly flag at half staff for 3 days on September 9,12,13 2022 and will make a visit to the UK Embassy in Thailand to sign a book of condolences.
วันศุกร์ที่ 30 กันยายน 2565
บขส. เตรียมเปิดเดินรถเส้นทางกรุงเทพฯ - ด่านเจดีย์สามองค์ เริ่มวันที่ 1 ตุลาคม 2565
พร้อมเพิ่มจุดรับ - ส่ง พระนั่งเกล้า รองรับการเดินทางเชื่อมต่อกับระบบรางตามนโยบายกระทรวงคมนาคม
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคมเปิดเผยว่า บขส. เตรียมกลับมาเปิดให้บริการเดินรถในเส้นทางกรุงเทพฯ - ด่านเจดีย์สามองค์ ในวันที่ 1 ตุลาคม 2565 ด้วยรถปรับอากาศชั้น 1 หรือรถมาตรฐาน ม.1 (ข) ให้บริการวันละ 2 เที่ยววิ่ง (ไป - กลับ) เวลาต้นทางรถออกจากสถานีขนส่งผู้โดยสารกรุงเทพ (หมอชิต 2) เวลา 06.30 น. เวลาปลายทางรถออกจากด่านเจดีย์สามองค์ เวลา 09.00 น. อัตรา
ค่าโดยสาร 347 บาท และเพื่ออำนวยความสะดวกในการเดินทางให้เชื่อมต่อระบบขนส่งสาธารณะ (Feeder Service) ทั้งทางบก ทางราง และทางน้ำ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดย บขส. ได้เพิ่มจุดจอดรับ - ส่งผู้โดยสาร (จุดพระนั่งเกล้า) บริเวณสถานีรถไฟฟ้าสายสีม่วง เพื่อเพิ่มความสะดวกและเป็นทางเลือกในการเดินทางให้กับผู้ใช้บริการ
ทั้งนี้ ผู้ใช้บริการสามารถจองตั๋ว บขส. ได้ล่วงหน้าผ่านช่องทางออนไลน์ Application : E-Ticket และ Website บขส. www.transport.co.th ร้าน 7-Eleven เคาน์เตอร์เซอร์วิสทุกสาขา หรือตัวแทนจำหน่ายตั๋วของ บขส. รวมทั้งสามารถใช้สิทธิ์โครงการ “คนละครึ่ง” ชำระค่าโดยสาร บขส. ผ่านแอปพลิเคชัน “เป๋าตัง” ได้ที่เคาน์เตอร์จำหน่ายตั๋วของ บขส. สำหรับผู้ใช้บัตรสวัสดิการแห่งรัฐสามารถใช้สิทธิ์ซื้อตั๋วเดินทาง บขส. ได้ ภายในวงเงิน 500 บาทต่อเดือน ตามเงื่อนไขในการใช้สิทธิ์ที่ บขส. กำหนด สอบถามรายละเอียดเพิ่มเติมได้ที่ช่องจำหน่ายตั๋วรถโดยสารของ บขส. ทั่วประเทศ หรือ โทร. 1490 เรียก บขส. ตลอด 24 ชั่วโมง
วันอังคารที่ 13 กันยายน 2565
รองปลัดกระทรวงดิจิทัลฯ บรรยายพิเศษ เรื่อง “PDPA และ มหาวิทยาลัยราชภัฎ”
รองปลัดกระทรวงดิจิทัลฯ บรรยายพิเศษ เรื่อง “PDPA และ มหาวิทยาลัยราชภัฎ”
13 ก.ย.65 ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม เป็นวิทยากรบรรยาย แนวทางการปฏิบัติตาม พรบ. การคุ้มครองข้อมูลส่วนบุคคลสำหรับหน่วยงาน ของมหาวิทยาลัยราชภัฎสวนสุนันทา (Conference) เพื่อเสริมสร้างความรู้ความเข้าใจเกี่ยวกับสาระสำคัญของ พ.ร.บ. คุ้มครองข้อมูลส่วนบุคคลฯ (PDPA) รวมทั้งแนวทางปฏิบัติเพื่อให้เป็นไปตามข้อกำหนดในกฎหมาย ต่อ มหาวิทยาลัยราชภัฎ
มีเนื้อหาบรรยาย ประกอบด้วย หลักการของ พ.ร.บ.ข้อมูลส่วนบุคคลฯ ขอบเขตการบังคับใช้ ตลอดจน แนวทางการดำเนินงานให้สอดคล้องกับกฎหมายและกรณีศึกษา นอกจากนี้ได้มีการแลกเปลี่ยนความเห็นและตอบคำถามที่เกี่ยวข้อง
***********************
วันพฤหัสบดีที่ 6 ตุลาคม 2565
รัฐบาลสนับสนุน จูงใจเอกชนดำเนินโครงการพัฒนาบุคลากร ให้ตรงตามความต้องการของอุตสาหกรรมในพื้นที่ อีอีซี นำหลักฐานมาหักภาษี ได้ 2.5 เท่า
รัฐบาลสนับสนุน จูงใจเอกชนดำเนินโครงการพัฒนาบุคลากร ให้ตรงตามความต้องการของอุตสาหกรรมในพื้นที่ อีอีซี นำหลักฐานมาหักภาษี ได้ 2.5 เท่า
วันนี้ 6 ตุลาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรีเปิดเผยว่า รัฐบาลให้ความสำคัญกับฝีมือแรงงานที่มีคุณภาพได้มาตรฐานรองรับความต้องการของตลาด โดยเฉพาะตลาดแรงงานในพื้นที่ อีอีซี ทั้งนี้ สำนักงานคณะกรรมการนโยบายเขตพัฒนาพิเศษภาคตะวันออก (สกพอ.) ได้ร่วมกับภาครัฐและภาคเอกชนต่าง ๆ ทั้งในและต่างประเทศ ดำเนินโครงการพัฒนาบุคลากรให้ตรงตามความต้องการของอุตสาหกรรมเป้าหมาย 12 กลุ่มอุตสาหกรรมในพื้นที่ อีอีซี เพื่อให้ตรงตามความต้องการของภาคอุตสาหกรรม ผ่านความร่วมมือกับสถาบันการศึกษา หน่วยงานภาครัฐ และภาคเอกชน มีเป้าหมายให้ประชาชนในพื้นที่ “มีงานทำ มีรายได้ดี สร้างสังคมอีอีซี” โดยมีคณะทำงานประสานงานด้านการพัฒนาบุคลากรในเขตพัฒนาพิเศษภาคตะวันออก (EEC HDC) เป็นกลไกลสำคัญที่ทำหน้าที่ประสานและบูรณาการการพัฒนาบุคลากรในพื้นที่ อีอีซี อย่างใกล้ชิด และมีประสิทธิภาพสูงสุด อีกทั้งร่วมผลักดันให้เกิดศูนย์เครือข่ายความร่วมมือในการพัฒนาทักษะบุคลากรให้ตรงตามความต้องการของอุตสาหกรรมเป้าหมาย จำนวน 14 ศูนย์
โดยมีแนวทางการพัฒนาบุคลากร 2 รูปแบบ ได้แก่ (1) การผลิตบุคลากรพร้อมใช้ เอกชนร่วมสนับสนุนค่าใช้จ่ายในการเรียนร้อยละ 100 และรับนักศึกษาเข้าฝึกงานในสถานประกอบการ พร้อมทั้งรับเข้าทำงานด้วยอัตราเงินเดือนที่สูงกว่ามาตรฐาน (EEC Model Type A) ปัจจุบันได้ดำเนินไปแล้ว จำนวน 8,080 คนและ (2) การผลิตบุคลากรในระยะเร่งด่วน ด้วยการฝึกอบรมระยะสั้น Short Course เอกชนร่วมสนับสนุนค่าใช้จ่ายในการฝึกอบรมร้อยละ 50 และรัฐร้อยละ 50 (EEC Model Type B) ปัจจุบันดำเนินการไปแล้ว จำนวน 7,927 คน และมีหลักสูตรสำหรับการฝึกอบรมระยะสั้น ที่สถานศึกษาจัดทำร่วมกับภาคเอกชนกว่า 100 แห่ง และผ่านการรับรองจากคณะทำงานพิจารณารับรองหลักสูตรฝึกอบรมเพื่อพัฒนาทักษะบุคลากร ด้านวิทยาศาสตร์ เทคโนโลยี และวิศวกรรมขั้นสูง จำนวน 169 หลักสูตร จากเป้าหมาย 200 หลักสูตร ในปี 2566 และภาคเอกชนที่ร่วมสนับสนุนค่าใช้จ่ายในการฝึกอบรมสามารถนำหลักฐานไปหักภาษีเงินได้นิติบุคคล 2.5 เท่า เพื่อเป็นการจูงใจนักลงทุนให้มีการส่งเสริมการพัฒนาบุคลากรสำหรับอุตสาหกรรม 4.0
นางสาวรัชดา กล่าวว่า โครงการการพัฒนาทักษะบุคลากรให้ตรงตามความต้องการของอุตสาหกรรมเป้าหมาย ตั้งเป้าเพื่อจะช่วยพัฒนาบุคลากรด้วยหลักสูตรระยะสั้น ที่ต้องการยกระดับทักษะของบุคลากร หรือนักศึกษาที่กำลังเข้าสู่ตลาดแรงงาน โดยได้ออกแบบหลักสูตรให้ตรงกับความต้องการของผู้ประกอบการ ซึ่งถือเป็นการพัฒนาศักยภาพบุคลากรของประเทศไทย โดยเฉพาะอย่างยิ่งในกลุ่มของอุตสาหกรรมยานยนต์สมัยใหม่ ซึ่งจะมีบทบาทสำคัญในการช่วยผลักดันอุตสาหกรรมของประเทศไทยต่อไปในอนาคต
.............................
วันศุกร์ที่ 7 ตุลาคม 2565
กรมอุตุฯ แจง "พายุเนสาท จะก่อตัว 12 ต.ค. และกระทบทุกภาคของไทย" เป็นข้อมูลเท็จ
กรมอุตุฯ แจง "พายุเนสาท จะก่อตัว 12 ต.ค. และกระทบทุกภาคของไทย" เป็นข้อมูลเท็จ
วันที่ 7 ตุลาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี กล่าวถึงข่าวลือพายุลูกถัดไป “เนสาท” กำลังจะก่อตัวในวันที่ 12 ต.ค. ซึ่งจะกระทบทุกภาคของประเทศ โดยภาคอีสานจะได้รับผลกระทบหนักสุด ข้อมูลดังกล่าวไม่ได้มาจากกรมอุตุนิยมวิทยา และเป็นข้อความที่มาจากบุคคลที่ไม่มีหน้าที่รับผิดชอบหรือหน่วยงานที่แจ้งเตือนภัยธรรมชาติโดยตรง อาจทำให้เกิดความเข้าใจที่ความคลาดเคลื่อน
กรมอุตุนิยมวิทยาได้แจ้งว่า จากการติดตามและคาดการณ์ในช่วงวันที่ 9 - 12 ต.ค. 65 จะมีมวลอากาศเย็นกำลังปานกลางจากจีนจะแผ่ลงมาปกคลุมประเทศไทยตอนบนและทะเลจีนใต้ จากนั้นอุณหภูมิจะลดลง 1-3 องศาเซลเซียส กับมีลมแรงในภาคตะวันออกเฉียงเหนือ ซึ่งอากาศเย็นดังกล่าวเป็นอุปสรรคต่อการพัฒนาตัวของพายุ แต่บริเวณยังคงมีฝนตกหนักกับลมกระโชกแรงบางแห่งในระยะแรก หรือหากมีกำลังแรงขึ้นเป็นพายุ แต่โอกาสที่จะเคลื่อนตัวเข้าสู่ประเทศไทยและมีผลกระทบนั้นมีน้อยมาก และอาจจะอ่อนกำลังลงและสลายตัวก่อนขึ้นฝั่งประเทศเวียดนามได้
ในกรณีที่มีการเปลี่ยนแปลงของสภาพอากาศร้ายแรงเกิดขึ้น กรมอุตุนิยมวิทยาจะออกประกาศเตือนอย่างเป็นทางการ โดยหากมีพายุหมุนเขตร้อนเกิดขึ้นในมหาสมุทรแปซิฟิกหรือทะเลจีนใต้และมีแนวโน้มว่าจะเข้าสู่ประเทศไทยหรือส่งผลกระทบต่อประเทศไทย จะประกาศเตือนล่วงหน้าอย่างน้อย 3 วัน
วันศุกร์ที่ 23 กันยายน 2565
เครือข่าย โคก หนอง นา จังหวัดพิจิตร เปิด
เครือข่าย โคก หนอง นา จังหวัดพิจิตร เปิด "ศูนย์เรียนรู้ โคก หนอง นา พ่อบุญมี แม่อุบล โดยพระครูต้น วัดระฆัง" ร่วมจัดกิจกรรมเอามื้อสามัคคี มุ่งสู่ความยั่งยืน
วันนี้ (23 กันยายน 2565) เวลา 09.00 น. นายสุทธิพงษ์ จุลเจริญ ปลัดกระทรวงมหาดไทย เปิดเผยว่า พระครูสมุห์วัชระ ภทฺทธมฺโม (พระครูต้น) ผู้ช่วยเจ้าอาวาสวัดระฆังโฆสิตาราม วรมหาวิหาร ในฐานะที่ปรึกษาปลัดกระทรวงมหาดไทย ภาคีเครือข่ายภาคศาสนา ได้ทำพิธีเจิมป้ายและเปิด "ศูนย์เรียนรู้ โคก หนอง นา พ่อบุญมี แม่อุบล โดยพระครูต้น วัดระฆัง" โดยมี นายศุภชัย สุพรรณทอง พัฒนาการจังหวัดพิจิตร นายสิทธิพันธ์ บุญมี นายอำเภอดงเจริญ นายสมชาย ศรีนวน นายกองค์การบริหารส่วนตำบลวังงิ้วใต้ นางสาวกาญจนา แก้วเกษ ผู้อำนวยการกลุ่มงานส่งเสริมการพัฒนาชุมชน พัฒนาการอำเภอ กำนัน ผู้ใหญ่บ้าน และผู้บริหารองค์กรปกครองส่วนท้องถิ่น และเครือข่ายโคก หนอง นา พัฒนาชุมชนพิจิตร ร่วมกิจกรรมฯ ณ หมู่ที่ 8 ตำบลวังงิ้วใต้ อำเภอดงเจริญ จังหวัดพิจิตร
นายสุทธิพงษ์ จุลเจริญ ปลัดกระทรวงมหาดไทย กล่าวว่า พระครูสมุห์วัชระ ภทฺทธมฺโม (พระครูต้น) ได้มีความตั้งใจที่จะพัฒนาพื้นที่ "ศูนย์เรียนรู้ โคก หนอง นา พ่อบุญมี แม่อุบล โดยพระครูต้น วัดระฆัง" แห่งนี้ ให้เกิดความยั่งยืน ซึ่งได้จัดทำป้ายองค์ความรู้ จุดเรียนรู้ต่าง ๆ เพื่ออบรมถ่ายทอดองค์ความรู้เกี่ยวกับศาสตร์พระราชา รวมถึงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ ประยุกต์สู่ “โคก หนอง นา” เพื่อให้เกิดการพัฒนาคนด้วยกระบวนการเรียนรู้ การมีส่วนร่วม ทำให้คนสามารถพึ่งพาตนเองเพื่อไปพัฒนาพื้นที่ สร้างงาน สร้างอาชีพ สร้างรายได้ สร้างความสุขในพื้นที่ นำไปสู่การสร้างรากฐานที่เข้มแข็งของชุมชนได้อย่างยั่งยืน
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า การดำเนินการในครั้งนี้เป็นการน้อมนำแนวพระราชดำริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เรื่องหลักการ บ ว ร “บ้าน วัด ราชการ” เพื่อเสริมสร้างความมั่นคงในระดับชุมชนหมู่บ้าน นอกจากนี้ ยังมีกิจกรรมเอามื้อสามัคคีซึ่งประกอบด้วยกิจกรรมต่าง ๆ อาทิ 1) การปลูกไม้ คือ ต้นพยุง โดยพระครูสมุห์วัชระ ภทฺทธมฺโม (พระครูต้น) นายอำเภอดงเจริญ พัฒนาการจังหวัดพิจิตร และนายกองค์การบริหารส่วนตำบลวังงิ้วใต้ 2) กิจกรรมปลูกป่า ต้นสัก พยุง และมะค่าโมง 3) กิจกรรมปลูกตะไคร้ บริเวณรอบหนองน้ำ 4) กิจกรรมห่มดินตามหลักกสิกรรมธรรมชาติ 5) กิจกรรมการทำแซนวิชปลา และ 6) กิจกรรมหิ้วปิ่นโต ห่อข้าวมารับประทานอาหารกลางวันร่วมกัน
ด้าน พระครูสมุห์วัชระ ภทฺทธมฺโม (พระครูต้น) เปิดเผยว่า ในระยะยาวได้วางแผนที่จะดำเนินการก่อสร้างบ้านให้แก่ผู้ยากไร้ เพื่อให้ครัวเรือนยากจนได้มีที่อยู่อาศัย การอบรมให้ความรู้ พัฒนาทักษะครัวเรือนยากจน ให้สามารถพัฒนาเป็นปราชญ์เพื่อถ่ายทอดองค์ความรู้ให้แก่ประชาชนทั่วไปได้
วันอังคารที่ 30 สิงหาคม 2565
อนุมัติงบ 5,283 ล้านบาท 2,086 โครงการ 69  จังหวัด เพื่อก่อสร้าง ปรับปรุง ซ่อมแซมถนน และพัฒนาแหล่งเก็บกักน้ำ ในความรับผิดชอบของ อปท.
อนุมัติงบ 5,283 ล้านบาท 2,086 โครงการ 69  จังหวัด เพื่อก่อสร้าง ปรับปรุง ซ่อมแซมถนน และพัฒนาแหล่งเก็บกักน้ำ ในความรับผิดชอบของ อปท.
วันที่ 30 สิงหาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี แถลงมติคณะรัฐมนตรี อนุมัติงบประมาณ 5,282,570,100 บาท เพื่อก่อสร้าง ปรับปรุง ซ่อมแซมถนน และพัฒนาแหล่งเก็บกักน้ำที่อยู่ในความรับผิดชอบขององค์กรปกครองส่วนท้องถิ่น ที่ได้รับความเสียหายจากสาธารณภัย หรือเพื่อแก้ไขปัญหาความเดือดร้อนให้กับประชาชนพื้นที่ใน 69 จังหวัด จำนวน 2,086 โครงการ เพื่อเร่งฟื้นฟูสิ่งก่อสร้าง ถนน และพัฒนาแหล่งกักเก็บน้ำในพื้นที่ของ อปท. ให้สามารถกลับมาใช้งานได้ปกติและมีประสิทธิภาพโดยเร็ว โดยครอบคลุมทั่วประเทศทุกภูมิภาค
ทั้งนี้ หน่วยรับงบประมาณ ประกอบด้วย
- องค์การบริหารส่วนจังหวัด จำนวน 12 จังหวัด 414 โครงการ วงเงิน 528,498,100 บาท
-เทศบาลนคร จำนวน 1 จังหวัด 2 โครงการ วงเงิน 20,989,000 บาท
-เทศบาลเมือง จำนวน 10 จังหวัด 19 โครงการ วงเงิน 67,192,100 บาท
-กรมส่งเสริมการปกครองท้องถิ่น จำนวน 68 จังหวัด 1,651 โครงการ วงเงิน 4,665,890,900 บาท
-เทศบาลตำบล จำนวน 58 จังหวัด 430 โครงการ วงเงิน 1,230,243,800 บาท
-องค์การบริหารส่วนตำบล จำนวน 68 จังหวัด 1,221 โครงการ วงเงิน 3,435,647,100 บาท
วงเงินงบประมาณ จำแนกตามภาค ดังนี้
-ภาคเหนือ จำนวน 9 จังหวัด 183 โครงการ วงเงิน 346.13 ล้านบาท
-ภาคตะวันออกเฉียงเหนือ จำนวน 19 จังหวัด 883 โครงการ วงเงิน 1,884.28 ล้านบาท
-ภาคกลาง จำนวน 16 จังหวัด 580 โครงการ วงเงิน 1,146.00ล้านบาท
-ภาคตะวันออก จำนวน 7 จังหวัด 52 โครงการ วงเงิน 142.02 ล้านบาท
-ภาคตะวันตก จำนวน 5 จังหวัด 65 โครงการ วงเงิน 325.90 ล้านบาท
-ภาคใต้ จำนวน 13 จังหวัด 323 โครงการ วงเงิน 1,438.24 ล้านบาท
รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี กล่าวเพิ่มเติมเกี่ยวกับโครงการก่อสร้าง ปรับปรุง ซ่อมแซมถนน และพัฒนาแหล่งเก็บกักน้ำที่อยู่ในความร่วมรับผิดชอบของ อปท. เช่น ก่อสร้างถนนคอนกรีตเสริมเหล็ก ซ่อมแซมถนนลาดยางมะตอย ปรับปรุงผิวจราจรจากลูกรังเป็นถนนหินคลุกบดอัด ซ่อมแซมไหล่ถนน ขุดลอกคูคลองและขุดสระน้ำเป็นต้น ซึ่งที่ประชุม ครม. เน้นย้ำ ให้จัดทำแผนปฏิบัติงานและแผนการใช้จ่ายงบประมาณให้แล้วเสร็จภายในเดือนกันยายน 2565 โดยคำนึงถึงประโยชน์สูงสุดของราชการและประชาชนด้วย
วันพฤหัสบดีที่ 13 ตุลาคม 2565
PM chairs alms-giving ceremony in remembrance of His Majesty late King Bhumibol
PM chairs alms-giving ceremony in remembrance of His Majesty late King Bhumibol
October 13, 2022, at 07.0 0hrs, at Santi Maitri Building, Government House, Prime Minister and Defense Minister Gen. Prayut Chan-o-cha and spouse Assoc. Prof. Naraporn Chan-o-cha presided over the alms-giving ceremony on occasion of the anniversary of His Majesty late King Bhumibol’s passing. Participated in the ceremony were members of the cabinet and spouses, chiefs of public agencies and organizations, public officials, and the media.
Upon arrival at the Outer Santi Maitri Building, the Prime Minister and spouse lit candle and incense sticks to pay homage to the Triple Gems, and laid the golden offerings in front of His Majesty’s portrait. Following the chanting by 10 senior monks, he and the participants presented the monks with the triple robes and offerings. He, then, paid homage to the Triple Gems, and His Majesty’s portrait, and led the participants to give alms to the monks in front of Thai Khu Fah and Santi Maitri Buildings to end the ceremony.
วันเสาร์ที่ 22 ตุลาคม 2565
ไทยส่งมอบวัคซีนไฟเซอร์ให้ประเทศเมียนมาฉีดเด็กอายุ 5-11 ปี ช่วยลดความเสี่ยงป่วยรุนแรงและเสียชีวิตในเด็ก
กระทรวงสาธารณสุข ร่วมกับกระทรวงการต่างประเทศและสถานเอกอัครราชทูตไทย ณ กรุงย่างกุ้ง ส่งมอบวัคซีนป้องกันโควิด 19 ไฟเซอร์ ฝาสีส้ม จำนวน 100,000 โดส พร้อมอุปกรณ์ฉีดวัคซีน มูลค่ามากกว่า 50 ล้านบาท ให้กับประเทศเมียนมา
กระทรวงสาธารณสุข ร่วมกับกระทรวงการต่างประเทศและสถานเอกอัครราชทูตไทย ณ กรุงย่างกุ้ง ส่งมอบวัคซีนป้องกันโควิด 19 ไฟเซอร์ ฝาสีส้ม จำนวน 100,000 โดส พร้อมอุปกรณ์ฉีดวัคซีน มูลค่ามากกว่า 50 ล้านบาท ให้กับประเทศเมียนมา เพื่อฉีดให้กับเด็กอายุ 5 - 11 ปี ช่วยลดความเสี่ยงต่อการป่วยรุนแรงและเสียชีวิต
วันนี้ (22 ตุลาคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า เมื่อวานนี้ ประเทศไทยได้ส่งมอบวัคซีนโควิด 19 ไฟเซอร์ฝาสีส้ม สำหรับเด็กอายุ 5 - 11 ปี จำนวน 100,000 โดส พร้อมอุปกรณ์ฉีดวัคซีน มูลค่ากว่า 50 ล้านบาท ให้กับประเทศเมียนมา เป็นที่เรียบร้อย ซึ่งเป็นผลสืบเนื่องมาจากความร่วมมืออย่างต่อเนื่องด้านการสาธารณสุขระหว่างประเทศไทยกับประเทศเพื่อนบ้าน และประเทศสมาชิกประเทศอาเซียนเพื่อการรับมือกับการระบาดโควิด 19 โดยล่าสุดเมื่อครั้งที่รัฐมนตรีว่าการกระทรวงสาธารณสุขเมียนมา เดินทางมาร่วมในพิธีเปิดสำนักงานเลขาธิการศูนย์อาเซียนด้านการรับมือกับภาวะฉุกเฉินทางสาธารณสุขและโรคอุบัติใหม่ (ASEAN Centre for Public Health Emergencies and Emerging Diseases: ACPHEED) เมื่อวันที่ 26 สิงหาคม 2565 ณ กรุงเทพมหานคร ได้มีการหารือถึงความต้องการวัคซีนโควิด 19 เพื่อปกป้องสุขภาพเด็กวัยเรียนจากโควิด 19 ซึ่งเด็กในวัยนี้มีโอกาสติดโควิดได้ง่าย แต่วัคซีนสามารถลดความเสี่ยงต่อการป่วยรุนแรงและเสียชีวิตได้ โดยไทยมีวัคซีนไฟเซอร์ฝาสีส้ม สำหรับฉีดเด็กอายุ 5 - 11 ปีเพียงพอและแบ่งปันให้ได้
สำหรับการส่งมอบวัคซีนครั้งนี้ได้รับการอนุมัติจากคณะรัฐมนตรี และเป็นการทำงานร่วมกันของหลายฝ่าย อาทิ กระทรวงการต่างประเทศ สถานเอกอัครราชทูตไทย ณ กรุงย่างกุ้ง กรมควบคุมโรค กระทรวงสาธารณสุข และ บริษัท ซิลลิค ฟาร์มา จำกัด โดยเป็นการบริจาควัคซีนผ่านสภากาชาดเมียนมาดังเช่นครั้งที่ผ่านมา ทั้งนี้ ประเทศไทยเคยบริจาควัคซีนโควิด 19 ให้กับประเทศเมียนมาแล้ว 2 ครั้ง เป็นวัคซีนแอสตร้าเซนเนก้า รวม 1 ล้านโดส
************************************************** 22 ตุลาคม 2565
วันพุธที่ 28 กันยายน 2565
อัปเดตพายุ "โนรู" อ่อนกำลังเป็นพายุโซนร้อน ก่อนเคลื่อนปกคลุมอีสานตอนล่าง คืนนี้!
.....
กรมอุตุนิยมวิทยา เผยวันนี้ (28 ก.ย.) พายุไต้ฝุ่น “โนรู” บริเวณแขวงเซกอง ประเทศลาว ได้อ่อนกำลังเป็นพายุโซนร้อนแล้ว โดยมีศูนย์กลางอยู่ห่างประมาณ 150 กิโลเมตร ทางทิศตะวันออกของอำเภอเขมราฐ จังหวัดอุบลราชธานี โดยมีความเร็วลมสูงสุดใกล้ศูนย์กลางประมาณ 85 กม./ชม.
.
พายุนี้กำลังเคลื่อนตัวทางทิศตะวันตก ด้วยความเร็วประมาณ 20 กม./ชม. คาดว่าจะเคลื่อนเข้าปกคลุมภาคตะวันออกเฉียงเหนือตอนล่างบริเวณจังหวัดอำนาจเจริญและอุบลราชธานีในคืนนี้ และอ่อนกำลังลงเป็นพายุดีเปรสชัน ประกอบกับมรสุมตะวันตกเฉียงใต้ที่พัดปกคลุมทะเลอันดามัน ภาคใต้ และอ่าวไทยมีกำลังค่อนข้างแรง ส่งผลทำให้มีฝนตกหนักหลายพื้นที่และมีฝนตกหนักมากบางแห่งกับมีลมแรง
.
ซึ่งอาจทำให้เกิดน้ำท่วมฉับพลันและน้ำป่าไหลหลาก โดยเฉพาะพื้นที่ลาดเชิงเขาใกล้ทางน้ำไหลผ่านและพื้นที่ลุ่ม สำหรับประชาชนที่อาศัยบริเวณชายฝั่งให้ระวังอันตรายจากคลื่นที่ซัดเข้าหาฝั่งไว้ด้วย
#ไทยคู่ฟ้า#ร่วมต้านโควิด19
-------------------
วันเสาร์ที่ 24 กันยายน 2565
รัฐบาลห่วงเยาวชนเป็นเหยื่อเปิดบัญชีผิดกฎหมาย สามเดือนธุรกรรมต้องสงสัยเพิ่ม 8 พันบัญชี
รัฐบาลห่วงเยาวชนเป็นเหยื่อเปิดบัญชีผิดกฎหมาย สามเดือนธุรกรรมต้องสงสัยเพิ่ม 8 พันบัญชี
วันที่ 24 กันยายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรีเตือนผู้ปกครอง ระวังลูกหลานตกเป็นเหยื่อมิจฉาชีพหลอกหรือจ้างให้เปิดบัญชีผิดกฎหมาย หรือ “บัญชีม้า” ที่ผ่านมาหน่วยงานรัฐที่เกี่ยวข้อง เช่นตำรวจไซเบอร์ (บช.สอท.) กระทรวงดิจิทัลฯ สำนักงาน ปปง. และสำนักงาน กสทช. ร่วมกับธนาคารแห่งประเทศไทยและสมาคมธนาคาร โดยธนาคารทุกแห่งได้ติดตามความเคลื่อนไหวธุรกรรมบัญชีเยาวชนเป็นพิเศษ หากพบธุรกรรมผิดปกติจะดำเนินการตอบสนองโดยเร็วและรายงานต่อสำนักงาน ปปง. รวมถึงมีการจำกัดวงเงินต่อวันในการทำธุรกรรมผ่านช่องทาง Mobile Banking ตามระดับความเสี่ยงของลูกค้า พร้อมทั้งให้ความร่วมมือกับเจ้าหน้าที่ตำรวจในการอายัดบัญชีและสนับสนุนข้อมูลสำหรับสืบสวนสอบสวนอย่างทันท่วงที
นางสาวรัชดากล่าวว่า แม้จะมีหลักเกณฑ์กำหนดอายุขั้นต่ำที่สามารถเปิดบัญชีไว้ หากอายุไม่ถึงตามเงื่อนไขจะต้องได้รับความยินยอมจากผู้ปกครองและจะต้องให้ผู้ปกครองมาร่วมเปิดบัญชีด้วย อย่างไรก็ตาม หากอายุเกินขั้นต่ำที่กำหนดเยาวชนก็สามารถเปิดบัญชีได้ด้วยตนเอง ซึ่งกลุ่มนี้ทางธนาคารแห่งประเทศไทยจัดให้อยู่ในกลุ่มเปราะบาง อาจตกเป็นเหยื่อมิจฉาชีพด้วยรู้เท่าไม่ถึงการณ์หรือยอมรับความเสี่ยงจากผลประโยชน์ตอบแทน ขณะที่ สถิติของสำนักงานตำรวจแห่งชาติ พบว่า จำนวนบัญชีม้าที่ธนาคารส่งให้สำนักงาน ปปง. ตรวจสอบธุรกรรมต้องสงสัยมีจำนวนเพิ่มขึ้นอย่างต่อเนื่องทุกเดือน จาก 6,211 บัญชี ในเดือนพฤษภาคม 2565 เป็น 14,369 บัญชี ในเดือนสิงหาคม 2565
“ผู้ปกครองควรย้ำเตือนลูกหลานอย่ารับจ้างเปิดบัญชี เพราะจะตกเป็นเหยื่อมิจฉาชีพนำไปใช้ในทางที่ผิดกฎหมาย ซึ่งการกระทำดังกล่าวเจ้าของบัญชีจะมีความผิดฐานเป็นตัวการหรือเป็นผู้สนับสนุนในความผิดนั้นๆ ตามประมวลกฎหมายอาญา มาตรา 83 และมาตรา 86 อีกทั้ง อาจถูกดำเนินคดีฐานฟอกเงิน ระวางโทษจำคุก 1-10 ปี หรือปรับตั้งแต่ 20,000 ถึง 200,000 บาท หรือทั้งจำทั้งปรับตามพ.ร.บ.ป้องกันและปราบปรามการฟอกเงินพ.ศ. 2542” นางสาวรัชดาฯ กล่าว
วันพฤหัสบดีที่ 3 พฤศจิกายน 2565
สธ. เร่งฉีดวัคซีนโควิดกลุ่มเสี่ยง 608 และเด็กเล็ก ตั้งเป้า 2 ล้านโดส ภายใน ธ.ค. นี้
.....
กระทรวงสาธารณสุข เผยขณะนี้สถานการณ์โรคโควิด-19 ของไทย มีแนวโน้มดีขึ้น ผู้ติดเชื้อรายใหม่ รวมถึงผู้เสียชีวิต ค่อย ๆ ลดลง ขณะนี้มีการฉีดวัคซีนไปแล้ว 143.6 ล้านโดส มีผู้ที่ฉีดครบ 2 เข็ม 53.9 ล้านราย คิดเป็น 77.5 % และฉีดเข็มที่ 3 ขึ้นไป 32.3 ล้านราย คิดเป็น 46.5%
.
พร้อมเน้นย้ำความสำคัญวัคซีนยังจำเป็นต้องฉีดกระตุ้นต่อเนื่อง เพราะภูมิคุ้มกันจะลดลงตามระยะเวลา โดยเฉพาะกลุ่ม 608 รวมถึงเด็กเล็ก 6 เดือน ถึง 4 ปี ที่เพิ่งเริ่มมีการฉีดวัคซีนโควิด-19 เนื่องจากมีโอกาสติดเชื้อสูงจากคนในครอบครัวที่ออกไปทำกิจกรรมนอกบ้าน ซึ่งการฉีดวัคซีนจะช่วยลดการป่วยอาการหนักและเสียชีวิตได้ โดยสามารถเข้ารับวัคซีนได้ที่สถานพยาบาลใกล้บ้าน
.
ขณะเดียวกัน จะเร่งเดินหน้าจัดกิจกรรม “สัปดาห์แห่งการฉีดวัคซีน” ร่วมกับหน่วยงานภาคีเครือข่ายเชิญชวน ค้นหา ติดตามคนที่ยังไม่ได้ฉีด รวมทั้งอำนวยความสะดวกแก่ผู้รับวัคซีนให้มากที่สุด เช่น บริการฉีดวัคซีนถึงบ้าน ในกลุ่มผู้ป่วยติดบ้าน ติดเตียง ซึ่งหลายจังหวัดเริ่มดำเนินการแล้ว โดยมีเป้าหมายฉีดวัคซีนไม่น้อยกว่า 2 ล้านโดส ภายในเดือน ธ.ค. 65
#ไทยคู่ฟ้า#สื่อสารรัฐบาลไทย
-------------------
วันอังคารที่ 6 กันยายน 2565
รมว.สุชาติ หารือเอกอัครราชทูต ณ กรุงเฮลชิงกิ ขยายตลาดแรงงานไทยในฟินแลนด์
รมว.สุชาติ หารือเอกอัครราชทูต ณ กรุงเฮลชิงกิ ขยายตลาดแรงงานไทยในฟินแลนด์
นายสุชาติชมกลิ่นรัฐมนตรีว่าการกระทรวงแรงงานพร้อมด้วยนายสุรชัยชัยตระกูลทองผู้ช่วยรัฐมนตรีประจำกระทรวงแรงงานนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายวรรณรัตน์ศรีสุขใสรองปลัดกระทรวงแรงงานนายไพโรจน์โชติกเสถียรอธิบดีกรมการจัดหางานและคณะเข้าเยี่ยมคารวะนางสาวชวนาถทั่งสัมพันธ์เอกอัครราชทูตณกรุงเฮลชิงกิสาธารณรัฐฟินแลนด์ในโอกาสเดินทางเยือนสาธารณรัฐฟินแลนด์เพื่อหารือข้อราชการด้านแรงงานณสถานเอกอัครราชทูตณกรุงเฮลชิงกิในประเด็นต่างๆที่สำคัญได้แก่การผลักดันให้แรงงานไทยที่เดินทางไปเก็บผลไม้ป่าในฟินแลนด์ได้มีสัญญาจ้างงานกับนายจ้างและได้รับการคุ้มครองสิทธิประโยชน์และสวัสดิการตามกฎหมายสนับสนุนด้านการประสานความร่วมมือระหว่างสถานเอกอัครราชทูตณกรุงเฮลซิงกิและกระทรวงแรงงานไทยอย่างต่อเนื่องโดยผ่านกลไกคณะทำงาน(Working Group)ร่วมกันการผลักดันให้แรงงานไทยที่ไปทำงานในฟินแลนด์ได้รับความคุ้มครองและสวัสดิการตามกฎหมายทั้งแรงงานมีทักษะและแรงงานเก็บผลไม้ป่าตามฤดูกาลการผลักดันให้แรงงานไทยไปทำงานในฟินแลนด์มากขึ้นขยายตลาดแรงงานไทยในฟินแลนด์และการมีคณะทำงานร่วมกันระหว่างสถานเอกอัครราชทูตไทยณกรุงเฮลซิงกิกับกระทรวงแรงงานในการบริหารจัดการและประสานงานเรื่องแรงงานไทยในฟินแลนด์
นายสุชาติกล่าวว่าผมขอขอบคุณท่านเอกอัครราชทูตไทยณกรุงเฮลชิงกิที่ให้การดูแลแรงงานไทยเป็นอย่างดีและท่านยังได้นำภาคเอกชนทั้ง3ท่านคือคุณคาริเซบาริกอร์ทประธานกรรมการบริหารคุณอิรมาอูริคังกาสที่ปรึกษาอาวุโสการริเริ่มทางยุทธศาสตร์และคุณไอเซคกาฟุงเคลผู้อำนวยการด้านการดึงดูดทรัพยากรมนุษย์ศักยภาพสูงซึ่งเป็นผู้บริหารของเฮลซิงกิพาร์ทเนอร์สมาพบผมเพื่อหารือการนำแรงงานไทยเข้ามาทำงานในฟินแลนด์ในสาขาที่ขาดแคลนที่สำคัญทางสถานทูตจะให้ความร่วมมือในการพาตัวแทนภาคเอกชนเหล่านี้ได้ไปศึกษาดูงานที่ประเทศไทยภายในเดือนตุลาคมที่จะถึงนี้ด้วยเนื่องจากประเทศไทยมีความพร้อมและมีศักยภาพในการจัดส่งแรงงานที่มีทักษะฝีมือเข้ามาทำงานในฟินแลนด์อยู่แล้วในปี2564และปี2565กระทรวงแรงงานได้มีการจัดส่งแรงงานไทยไปทำงานในฟินแลนด์จำนวนรวมทั้งสิ้น7,902คนส่วนใหญ่เป็นกลุ่มเกษตรกรคนเก็บผลไม้ป่าคนงานในฟาร์มคนทำสวนรองลงมาเป็นกุ๊กพ่อครัวอาหารไทยซึ่งในแต่ละปีแรงงานเหล่านี้สามารถสร้างรายได้กลับเข้าสู่ประเทศปีละไม่ต่ำกว่า700ล้านบาท
ด้านคุณคาริเซบาริกอร์ทประธานกรรมการบริหารของเฮลซิงกิพาร์ทเนอร์สกล่าวว่าขณะนี้ฟินแลนด์ประสบปัญหาขาดแคลนแรงงานเป็นจำนวนมากเนื่องจากกำลังเข้าสู่สังคมสูงอายุประกอบกับเมืองเฮลชิงกิได้เปิดโอกาสให้อุตสาหกรรมในหลายภาคส่วนเข้ามาลงทุนเพื่อส่งเสริมการเติบโตทางธุรกิจและการท่องเที่ยวระหว่างประเทศทำให้มีความต้องการแรงงานที่มีทักษะในสาขาต่างๆเป็นจำนวนมากอาทิสายงานด้านไอทีโปรแกรมเมอร์ผู้ดูแลผู้สูงอายุเทคโนโลยีอัจฉริยะเป็นต้น
+++++++++++++++++++
กองเผยแพร่และประชาสัมพันธ์
6กันยายน2565
วันพุธที่ 19 ตุลาคม 2565
พ่อเมืองพิษณุโลก ร่วมขับเคลื่อนเป้าหมายการพัฒนาที่ยั่งยืน ผ่านโครงการปลุกพลังความคิด เปลี่ยนวิถีชีวิตด้วยเศรษฐกิจพอเพียง เปลี่ยนเมืองพิษณุโลกสู่ความยั่งยืน (SDGs)
พ่อเมืองพิษณุโลก ร่วมขับเคลื่อนเป้าหมายการพัฒนาที่ยั่งยืน ผ่านโครงการปลุกพลังความคิด เปลี่ยนวิถีชีวิตด้วยเศรษฐกิจพอเพียง เปลี่ยนเมืองพิษณุโลกสู่ความยั่งยืน (SDGs) เพื่อพัฒนาคุณภาพชีวิตของประชาชน
วันนี้ (19 ต.ค. 65) นายภูสิต สมจิตต์ ผู้ว่าราชการจังหวัดพิษณุโลก เปิดเผยว่า จังหวัดพิษณุโลกได้มอบหมายให้อำเภอเมืองพิษณุโลกจัดกิจกรรมส่งเสริมคุณธรรมจริยธรรมน้อมนำเศรษฐกิจพอเพียง “บ้านนี้มีรักปลูกผักกินเอง” ซึ่งเมื่อวันที่ 17 ต.ค. 65 นายนิสิต สวัสดิเทพ นายอำเภอเมืองพิษณุโลก เป็นประธานในพิธีเปิดโครงการส่งเสริมคุณธรรมจริยธรรมน้อมนำเศรษฐกิจพอเพียง “บ้านนี้มีรักปลูกผักกินเอง” ณ อาคาร SML หมู่ที่ 5 ตำบลปากโทก อำเภอเมืองพิษณุโลก จังหวัดพิษณุโลก โดยมีคณะสงฆ์ ข้าราชการ คณะผู้บริหารองค์การบริหารส่วนตำบลปากโทก ผู้นำท้องที่ เจ้าหน้าที่ศูนย์พัฒนาเด็กเล็ก อบต.ปากโทก เจ้าหน้าที่ อสม. และประชาชนเข้าร่วมในกิจกรรม
นายภูสิต สมจิตต์ ผู้ว่าราชการจังหวัดพิษณุโลก กล่าวว่า การจัดกิจกรรมส่งเสริมคุณธรรมจริยธรรมน้อมนำเศรษฐกิจพอเพียง “บ้านนี้มีรักปลูกผักกินเอง” ภายใต้โครงการ ปลุกพลังความคิด เปลี่ยนวิถีชีวิตด้วยเศรษฐกิจพอเพียง เปลี่ยนเมืองพิษณุโลกสู่ความยั่งยืน (SDGs) เพื่อพัฒนาคุณภาพชีวิตของประชาชน ซึ่งประกอบด้วย กิจกรรมปลูกพืชผักสวนครัว และกิจกรรมถนนกินได้ ถนนแห่งความเอื้อเฟื้อ ซึ่งมีการปลูกผักสวนครัว และไม้ผลสำหรับการแบ่งปันระหว่างคนในชุมชน ซึ่งมีทั้งต้นยอ ดอกแค ต้นมะละกอ ต้นมะกอก ต้นชะอม ต้นมะเขือ ฯลฯ ร่วมกับ 7 ภาคีเครือข่าย และพลัง บวร ซึ่งเป็นการตอกย้ำเจตนารมณ์การ Change for Good เพื่อทำให้โลกใบเดียวของทุกคนมีอายุยืนยาวตราบนานเท่านาน ด้วยแนวคิด “76 จังหวัด 76 คำมั่นสัญญา เพื่อการพัฒนา เพื่อความเท่าเทียม เพื่อความยั่งยืน “โลกนี้เพื่อเรา”” ที่คณะผู้บริหารกระทรวงมหาดไทย และผู้ว่าราชการจังหวัดทั้ง 76 จังหวัด ได้ไปร่วมพิธีลงนามประกาศเจตนารมณ์เพื่อประเทศไทยที่ยั่งยืน (Statement of Commitment to Sustainable Thailand) ณ องค์การสหประชาชาติ เมื่อวันที่ 6 มิถุนายน 2565 ซึ่งในวันดังกล่าวมี คุณกีต้า ซับบระวาล ผู้ประสานงานสหประชาชาติประจำประเทศไทย คุณอาร์มิดา ซัลเซีย อาลีเชียบานา รองเลขาธิการองค์การสหประชาชาติและเลขาธิการบริหารคณะกรรมาธิการเศรษฐกิจและสังคมแห่งสหประชาชาติสำหรับเอเชียและแปซิฟิก (ESCAP) ผู้แทนสำนักงานสหประชาชาติประจำประเทศไทย ดร.วันดี กุญชรยาคง จุลเจริญ นายกสมาคมแม่บ้านมหาดไทย ร่วมเป็นสักขีพยานในพิธี
นายภูสิต สมจิตต์ ผู้ว่าราชการจังหวัดพิษณุโลก กล่าวต่อว่า จังหวัดพิษณุโลก พร้อมเป็นส่วนหนึ่งในการสร้างความมั่นคงทางอาหาร และสนับสนุนการขับเคลื่อนประเทศไทยสู่เป้าหมายการพัฒนาที่ยั่งยืน ด้วยการทำให้ "ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาเศรษฐกิจพอเพียง" เพื่อร่วมสืบสานพระราชปณิธานของพระบาทสมเด็จพระเจ้าอยู่หัว
#ChangeforGood #130ปีกระทรวงมหาดไทย #อำเภอเมืองพิษณุโลก
#อำเภอนำร่องบำบัดทุกข์บำรุงสุข #นักขับเคลื่อนยุทธศาสตร์นำการเปลี่ยนแปลง
วันอังคารที่ 1 พฤศจิกายน 2565
​รัฐบาลกำหนดแนวทางควบคุมการนำเข้าสารโซเดียมไซยาไนด์ สารเบนซิลคลอไรด์ และสารเบนซิลไซยาไนด์ ตัดตอนกระบวนการผลิตยาเสพติด
​รัฐบาลกำหนดแนวทางควบคุมการนำเข้าสารโซเดียมไซยาไนด์ สารเบนซิลคลอไรด์ และสารเบนซิลไซยาไนด์ ตัดตอนกระบวนการผลิตยาเสพติด
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 1 พฤศจิกายน2565 ว่า ครม.รับทราบแนวทางการควบคุมสารโซเดียมไซยาไนด์ สารเบนซิลคลอไรด์ และสารเบนซิลไซยาไนด์ ซึ่งเป็นสารที่นำไปใช้ในกระบวนการผลิตยาเสพติด เพื่อเป็นการแก้ไขปัญหายาเสพติดตามนโยบายเร่งด่วนของรัฐบาล หลังเกิดเหตุการณ์ความรุนแรงที่จังหวัดหนองบัวลำภู สำหรับแนวทางการควบคุมสารโซเดียมไซยาไนด์ สารเบนซิลคลอไรด์ และสารเบนซิลไซยาไนด์ มีดังนี้
1.ระงับการส่งออกและชะลอการนำเข้าสารโซเดียมไซยาไนด์ และสารเบนซิลไซยาไนด์ไว้ก่อน เพื่อปรับปรุงวิธีการพิจารณาการอนุญาตการนำเข้าและส่งออก โดยจะอนุญาตให้นำเข้าและส่งออกตามปริมาณการใช้จริง ซึ่งกรมโรงงานอุตสาหกรรม กระทรวงอุตสาหกรรม จะได้ดำเนินการตรวจสอบและพิจารณาอนุญาตเป็นรายๆ ไป
2.กรมโรงงานอุตสาหกรรม จะดำเนินการควบคุมการใช้สารโซเดียมไซยาไนด์ สารเบนซิลคลอไรด์ และสารเบนซิลไซยาไนด์ โดยการกำหนดให้ผู้นำเข้า ผู้ส่งออก และผู้ซื้อ (End Use) ต้องยืนยันตัวตนโดยการลงทะเบียน เพื่อควบคุมปริมาณและการติดตามการใช้สารดังกล่าว
นางสาวรัชดากล่าวด้วยว่า ปัจจุบันประเทศไทยมีผู้ใช้สารโซเดียมไซยาไนด์ ภายในประเทศประมาณ 141 ราย มีปริมาณการใช้ภายในประเทศประมาณ 300 ตันเศษ (ไม่รวมการใช้ในอุตสาหกรรมเหมืองแร่) ส่วนสารเบนซิลไซยาไนด์ ภายหลังปี พ.ศ. 2560 ยังไม่มีการนำเข้ามาใช้ในประเทศ
วันจันทร์ที่ 5 กันยายน 2565
รัฐบาลเร่งปรับปรุงซ่อมแซมถนนและพัฒนาแหล่งเก็บน้ำทั่วประเทศ
วันศุกร์ที่ 2 กันยายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเร่งฟื้นฟูโครงสร้างพื้นฐานทั่วประเทศแก้ไขความเดือดร้อนแก่ประชาชน โดยอนุมัติงบประมาณ
5,282 ล้านบาท ให้องค์กรปกครองส่วนท้องถิ่นในพื้นที่ 69 จังหวัดทั่วประเทศ ใช้ก่อสร้าง ปรับปรุง
ซ่อมแซมถนน และพัฒนาแหล่งกักเก็บน้ำที่ได้รับความเสียหายจากสาธารณภัย แบ่งเป็น ภาคเหนือ 9 จังหวัด
183 โครงการ ภาคตะวันออกเฉียงเหนือ 19 จังหวัด 883 โครงการ ภาคกลาง 16 จังหวัด 580 โครงการ
ภาคตะวันออก 7 จังหวัด 52 โครงการ ภาคตะวันตก 5 จังหวัด 65 โครงการ และภาคใต้ 13 จังหวัด 323
โครงการ ทั้งนี้ ที่ประชุม ครม. เน้นย้ำให้เร่งดำเนินการให้แล้วเสร็จภายในเดือน ก.ย.2565
โดยคำนึงถึงประโยชน์สูงสุดของราชการและประชาชน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 7 กันยายน 2565
"ชัยวุฒิ" ตอกย้ำดิจิทัลขับเคลื่อนท่องเที่ยว
"ชัยวุฒิ" ตอกย้ำดิจิทัลขับเคลื่อนท่องเที่ยว
วันนี้ (7 กันยายน 2565) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวในงานแถลงข่าวโครงการ Thailand Travelution 2022 ว่า การจัดงานครั้งนี้ เป็นการตอกย้ำนโยบายสำคัญของรัฐบาลและ พลเอก ประยุทธ์ จันทร์โอชา นายกรัฐมนตรี ในการใช้เทคโนโลยีดิจิทัล และเทคโนโลยีที่ทันสมัยมาใช้ในการพัฒนาประเทศทุกภาคส่วน รวมถึงภาคการท่องเที่ยว
ปัจจุบันอุตสาหกรรมท่องเที่ยวมีการใช้ประโยชน์ดิจิทัลอย่างแพร่หลาย เพื่อให้ในการส่งเสริมการเพิ่มโอกาสทางด้านรายได้ และหาลูกค้าได้ง่ายขึ้น แต่ทั้งนี้ต้องมีการพัฒนาระบบที่ทำให้ผู้ใช้บริการเกิดความเชื่อมั่น น่าเชื่อถือมากยิ่งขึ้นควบคู่กันไปด้วย
โดยระบบดิจิทัลสมัยใหม่ จะมีการคัดกรอง (Screen) ที่ดีขึ้น มีแพลตฟอร์มเข้ามาดูแล อีกทั้งในระยะต่อไปจะสนับสนุนให้มีการเชื่อมโยงข้อมูลต่างๆ กับภาคส่วนที่เกี่ยวข้องในการทำธุรกิจ ซึ่งทางสถาบันส่งเสริมการวิเคราะห์และบริหารข้อมูลขนาดใหญ่ภาครัฐ ( GBDi ) เข้ามาดูร่วมกับสำนักงานส่งเสริมเศรษฐกิจดิจิทัล (ดีป้า) ทำให้สามารถพัฒนาการท่องเที่ยวได้ดียิ่งขึ้น
“ต้องชื่นชมผู้เกี่ยวข้องทั้งหมด ทั้งการท่องเที่ยวแห่งประเทศไทย (ททท.) ทั้งสภาการท่องเที่ยวแห่งประเทศไทย ซึ่งได้ช่วยกันทำงานในเรื่องนี้ เพื่อจะพัฒนาอุตสาหกรรมท่องเที่ยวไทย”นายชัยวุฒิกล่าว
**************************
วันพฤหัสบดีที่ 1 กันยายน 2565
รัฐบาลรายงาน ผู้ป่วยโควิด19 พบหมอออนไลน์และรับยาแบบเจอ แจก จบ ยอดรวมกว่า 6.5 หมื่นคนแล้ว
รัฐบาลรายงาน ผู้ป่วยโควิด19 พบหมอออนไลน์และรับยาแบบเจอ แจก จบ ยอดรวมกว่า 6.5 หมื่นคนแล้ว
วันที่ 1 กันยายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ตามที่รัฐบาลได้ออกนโยบายยกระดับการให้บริการทางการแพทย์แก่ผู้ป่วยโควิด19 ผ่านระบบการพบแพทย์ทางไกล (Telemedicine) และจ่ายยาฟรีถึงบ้าน ครอบคลุมทุกสิทธิการรักษา ไม่ว่าจะเป็นบัตรทอง ประกันสังคม พนักงานส่วนท้องถิ่น และข้าราชการ เพื่อลดความแออัดในการเข้ารับบริการที่โรงพยาบาล ทางสำนักงานหลักประกันสุขภาพแห่งชาติ (สปสช.) ได้ร่วมกับ สามผู้ให้บริการแอปพลิเคชันให้บริการทางการแพทย์ ผลการดำเนินการ นับแต่วันที่ 11 กรกฎาคม ถึง 30 ส.ค. 65 มีจำนวน 9,043 ครั้ง หรือเฉลี่ย 177.3 ครั้ง/วัน ในจำนวนนี้เป็นการเข้ารับบริการกับแอป Good Doctor (ผู้ป่วยกลุ่มสีเขียว ในพื้นที่ปริมณฑลและชลบุรี) จำนวน 4,942 ครั้ง รับบริการกับแอป MorDee (ผู้ป่วยกลุ่มสีเขียวจากทุกพื้นที่) จำนวน 1,950 ครั้ง และรับบริการกับแอป Clicknic (ผู้ป่วยกลุ่มสี่เขียว และกลุ่ม608 จากทุกพื้นที่) จำนวน 2,151 ครั้ง
นอกจากนี้ สปสช. ยังได้ร่วมกับสภาเภสัชกรรม ในการจัดบริการดูแลผู้ป่วยโควิด19 โดยร้านยา “บริการผู้ป่วยนอกและแยกกักตัวที่บ้าน” (OP Self isolation) หรือ เจอ แจก จบ ที่ช่วยเพิ่มความครอบคลุมเข้าถึงบริการ ซึ่งที่ผ่านมามีร้านยาทั่วประเทศเข้าร่วมบริการจำนวน 532 แห่ง เริ่มให้บริการตั้งแต่วันที่ 24 มีนาคม 2565 จากข้อมูลบริการในระบบถึงวันที่ 29 สิงหาคม มีผู้ป่วยเข้ารับบริการจำนวน 55,482 ครั้ง โดยจังหวัดกรุงเทพฯ มีจำนวนรับบริการมากที่สุด 21,200 ครั้ง รองลงมาเป็นจังหวัดนนทบุรี 4,564 ครั้ง ชลบุรี 4,367 ครั้ง เชียงใหม่ 2,806 ครั้ง และนครปฐม 2,651 ครั้ง
“การดูแลผู้ป่วยโควิด-19 ทั้งรูปแบบบริการผ่านระบบการแพทย์ทางไกล โดย 3 แอปพลิเคชัน และบริการดูแลผ่านร้านยาทั่วประเทศยังคงให้บริการอย่างต่อเนื่อง อย่างไรก็ตาม แม้การเข้าถึงแพทย์และยาจะเป็นไปอย่างสะดวก แต่สิ่งสำคัญคือการป้องกันอาการป่วยรุนแรง จึงขอเชิญชวนให้ประชาชนเข้ารับการฉีดวัคซีนเข็มกระตุ้น โดยเฉพาะกลุ่ม 608 ซึ่งตัวเลขล่าสุด (30 สิงหาคม) มีประชากรได้รับการฉีดเข็มกระตุ้นแล้ว 45.6% ซึ่งยังต่ำกว่าเป้าหมายอยู่”นางสาวรัชดา กล่าว
วันพฤหัสบดีที่ 3 พฤศจิกายน 2565
รฟม. ลงพื้นที่ติดตามตรวจสอบความปลอดภัยในการปฏิบัติงานก่อสร้าง โครงการรถไฟฟ้าสายสีเหลือง ช่วงลาดพร้าว - สำโรง
...
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดย สำนักงานความปลอดภัย อาชีวอนามัยและสภาพแวดล้อมในการทำงาน (สปอ.) ได้ลงพื้นที่ติดตามตรวจสอบความปลอดภัยในการปฏิบัติงานก่อสร้าง โครงการรถไฟฟ้าสายสีเหลือง ช่วงลาดพร้าว - สำโรง บริเวณสถานีสวนหลวง ร.9 สะพานข้ามแยกพรีเมียร์ และสถานีศรีนครินทร์ 38 บนถนนศรีนครินทร์ โดยได้ตรวจสอบการจัดเก็บอุปกรณ์ที่ไม่ใช้งาน การยึดวัสดุอุปกรณ์ให้มีความมั่นคงแข็งแรงเรียบร้อย พร้อมทั้งเน้นย้ำให้เจ้าหน้าที่ทุกคนและผู้เกี่ยวข้องทุกหน่วยงานปฏิบัติตามมาตรฐานความปลอดภัยตามที่กฎหมายกำหนดอย่างเคร่งครัด เพื่อให้สอดคล้องตาม “ปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน Zero Fatal Accident” ป้องกันไม่ให้เกิดเหตุอันไม่พึงประสงค์ ทั้งต่อบุคลากรของโครงการฯ และประชาชนผู้สัญจรบนถนนสาธารณะ นอกจากนี้ ยังได้เน้นย้ำให้เจ้าหน้าที่ปฏิบัติตามมาตรการป้องกันการแพร่ระบาดของโรคติดเชื้อไวรัส COVID-19 ตามข้อกำหนดของกระทรวงสาธารณสุข
สามารถสอบถามข้อมูลโครงการฯ ได้ที่เว็บไซต์ www.mrta-yellowline.com เฟซบุ๊กแฟนเพจโครงการรถไฟฟ้าสายสีเหลืองฯ และไลน์ : @mrtyellowline หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันจันทร์ที่ 31 ตุลาคม 2565
ปลัด สธ. เผย สถานการณ์ “โควิด” แนวโน้มลดลง แต่เด็กเล็กเสี่ยงเสียชีวิตสูง ย้ำฉีดวัคซีนเพิ่มภูมิคุ้มกัน
ปลัดกระทรวงสาธารณสุข เผย สถานการณ์โควิด 19 แนวโน้มลดลงทั่วโลก สัปดาห์ที่ผ่านมาไทยพบผู้ป่วยรายใหม่ 2,551 ราย เสียชีวิต 33 ราย เฉลี่ยวันละ 4 ราย การติดเชื้อยังมาจากกิจกรรมรวมกลุ่มและไม่ได้สวมหน้ากากอนามัย ผู้เสียชีวิตเป็นผู้สูงอายุและโรคเรื้อรังถึง 97%
ปลัดกระทรวงสาธารณสุข เผย สถานการณ์โควิด 19 แนวโน้มลดลงทั่วโลก สัปดาห์ที่ผ่านมาไทยพบผู้ป่วยรายใหม่ 2,551 ราย เสียชีวิต 33 ราย เฉลี่ยวันละ 4 ราย การติดเชื้อยังมาจากกิจกรรมรวมกลุ่มและไม่ได้สวมหน้ากากอนามัย ผู้เสียชีวิตเป็นผู้สูงอายุและโรคเรื้อรังถึง 97% ส่วนใหญ่ไม่ได้รับวัคซีน/ได้รับไม่ครบ/ไม่ได้รับเข็มกระตุ้น ส่วนเด็กเล็กต่ำกว่า 4 ปี น่าเป็นห่วงเพราะติดเชื้อมากขึ้นและมีโอกาสอาการรุนแรง/เสียชีวิตสูงกว่าเด็กโตถึง 3 เท่า ขอให้มารับวัคซีนเพื่อลดอาการรุนแรงและเสียชีวิต
วันนี้ (31 ตุลาคม 2565) ที่กระทรวงสาธารณสุข จ.นนทบุรี นพ.โอภาส การย์กวินพงศ์ ปลัดกระทรวงสาธารณสุข กล่าวภายหลังประชุมติดตามสถานการณ์โรคโควิด 19 ว่า สถานการณ์โรคโควิด 19 ในหลายประเทศแถบยุโรปและเอเชียเป็นช่วงขาลง สำหรับประเทศไทยสถานการณ์มีแนวโน้มลดลงเช่นกัน โดยสัปดาห์ที่ผ่านมา (23-29 ตุลาคม 2565) มีผู้ป่วยรายใหม่ 2,551 ราย เฉลี่ยวันละ 364 ราย ผู้ป่วยปอดอักเสบ 320 ราย ผู้ป่วยใส่ท่อช่วยหายใจ 164 ราย และผู้เสียชีวิต 33 ราย เฉลี่ยวันละ 4 ราย โดยผู้เสียชีวิต 97% เป็นผู้สูงอายุและผู้ป่วยโรคเรื้อรัง ในจำนวนนี้ยังไม่ได้รับวัคซีน/ได้รับวัคซีนไม่ครบ/ไม่ได้รับเข็มกระตุ้นถึง 76% ส่วนสาเหตุที่ทำให้เกิดการติดเชื้อยังมาจากกิจกรรมการรวมกลุ่มคนและไม่ได้สวมหน้ากากอนามัย
นพ.โอภาสกล่าวต่อว่า กรมควบคุมโรคยังติดตามสถานการณ์ผู้ป่วยอาการหนักและเสียชีวิตอย่างต่อเนื่อง โดยเฉพาะประเทศที่จะมีนักท่องเที่ยวเดินทางเข้าประเทศไทยในช่วงฤดูหนาวนี้ พร้อมทั้งเฝ้าระวังสัญญาณการแพร่ระบาด ทั้งในสถานพยาบาล การระบาดแบบเป็นกลุ่มก้อน กลุ่มเสี่ยง/พื้นที่เสี่ยง และการตรวจหาสายพันธุ์กลายพันธุ์ ทั้งนี้ จากการวิเคราะห์ข้อมูลพบประเด็นที่น่าเป็นห่วงคือ การติดเชื้อในกลุ่มเด็กอายุต่ำกว่า 14 ปี ซึ่งในช่วงการแพร่ระบาดของสายพันธุ์โอมิคอน ตั้งแต่วันที่ 1 มกราคม - 29 ตุลาคม 2565 พบว่า กลุ่มเด็กเล็กอายุ 0-4 ปี ติดเชื้อถึง 121,388 ราย ปอดอักเสบ 1,422 ราย ใส่ท่อช่วยหายใจ 382 ราย และเสียชีวิต 69 ราย นอกจากจะติดเชื้อสูงกว่าเด็กช่วงวัยอื่น ยังมีอัตราการเสียชีวิตสูงกว่าถึง 3 เท่าด้วย ดังนั้น กระทรวงสาธารณสุขจึงยังคงเดินหน้ารณรงค์การให้บริการวัคซีนป้องกันโรคโควิด 19 ในทุกกลุ่ม โดยเฉพาะกลุ่มผู้สูงอายุและผู้มีโรคเรื้อรัง และกลุ่มเด็กเล็ก 6 เดือน - 4 ปี ซึ่งหากเกิดการติดเชื้อจะมีโอกาสเกิดอาการรุนแรงและเสียชีวิตสูงกว่ากลุ่มอื่น โดยขอให้มารับวัคซีนได้ตามความสมัครใจ ไม่มีค่าใช้จ่าย ที่สถานพยาบาลใกล้บ้าน เพื่อเร่งสร้างเสริมภูมิคุ้มกันก่อนเข้าสู่ช่วงฤดูหนาวที่จะมีการแพร่ระบาดของเชื้อไวรัสก่อโรคเพิ่มสูงขึ้น
************************************************** 31 ตุลาคม 2565
วันพุธที่ 19 ตุลาคม 2565
ปลัดฯ ณัฐพล รับมอบสุขากระดาษ จาก CPAC เพื่อนำไปช่วยเหลือผู้ประสบอุทกภัย
ปลัดฯ ณัฐพล รับมอบสุขากระดาษ จาก CPAC เพื่อนำไปช่วยเหลือผู้ประสบอุทกภัย
วันนี้ (18 ตุลาคม 2565) เวลา 17.00 น. ดร.ณัฐพล รังสิตพล ปลัดกระทรวงอุตสาหกรรม พร้อมด้วย นายจุลพงษ์ ทวีศรี รองปลัดกระทรวงอุตสาหกรรม รักษาราชการแทนอธิบดีกรมโรงงานอุตสาหกรรม นายใบน้อย สุวรรณชาตรี ผู้ตรวจราชการกระทรวงอุตสาหกรรม รักษาราชการแทนอธิบดีกรมส่งเสริมอุตสาหกรรม นายภาสกร ชัยรัตน์ นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม นายพรยศ กลั่นกรอง รองอธิบดีกรมโรงงานอุตสาหกรรม และผู้บริหารกระทรวงอุตสาหกรรม เข้ารับมอบสุขากระดาษ จำนวน 200 ชุด เพื่อนำไปช่วยเหลือและบรรเทาความเดือดร้อนในเบื้องต้น ให้กับผู้ประสบอุทกภัยน้ำท่วม โดยได้รับการสนับสนุนจากบริษัท ผลิตภัณฑ์และวัตถุก่อสร้าง จำกัด หรือ (CPAC) นำโดยนายมงคล พรชื่นชูวงศ์ ผู้อำนวยการธุรกิจสัมพันธ์และพัฒนาอย่างยั่งยืน บริษัท ผลิตภัณฑ์และวัตถุก่อสร้าง จำกัด หรือ (CPAC) ในเครือเอสซีจีซิเมนต์ผลิตภัณฑ์ก่อสร้าง เป็นผู้มอบสิ่งของ ณ ห้องนิทรรศการ กรมส่งเสริมอุตสาหกรรม
วันพุธที่ 14 กันยายน 2565
รองนายกฯ พล.อ.ประวิตร แจกถุงยังชีพ และให้กำลังใจประชาชนที่ได้รับผลกระทบน้ำท่วม ในพื้นที่เขตหนองจอก ย้ำรัฐบาลจะทำงานอย่างเต็มที่ เพื่อบรรเทาความเดือดร้อนให้กับประชาชน
รองนายกฯ พล.อ.ประวิตร แจกถุงยังชีพ และให้กำลังใจประชาชนที่ได้รับผลกระทบน้ำท่วม ในพื้นที่เขตหนองจอก ย้ำรัฐบาลจะทำงานอย่างเต็มที่ เพื่อบรรเทาความเดือดร้อนให้กับประชาชน ขอให้ประชาชนเชื่อมั่นการทำงานของรัฐบาล
น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า วันนี้ (14 กันยายน 2565) เวลา 16.20 น. ณ วัดวิบูลย์ธรรมาราม เขตหนองจอก กรุงเทพมหานคร พลเอก ประวิตร วงษ์สุวรรณ รองนายกรัฐมนตรี พร้อมด้วย นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม นายชัชชาติ สิทธิพันธุ์ ผู้ว่าราชการกรุงเทพมหานคร เดินทางไปแจกถุงยังชีพช่วยเหลือน้ำท่วมแก่ประชาชนในพื้นที่ แขวงลำต้อยติ่ง เขตหนองจอก กรุงเทพมหานคร พร้อมให้กำลังใจประชาชนที่ได้รับผลกระทบ
รองนายกรัฐมนตรีกล่าวว่า วันนี้ได้มีโอกาสมาเยี่ยมเยียนพี่น้องประชาชนที่ได้รับผลกระทบจากฝนตกหนักอย่างต่อเนื่อง ทำให้เกิดน้ำท่วมขังในหลายพื้นที่โดยเฉพาะพื้นที่เขตกรุงเทพมหานคร และพื้นที่โดยรอบ ยืนยันว่ารัฐบาลมีความห่วงใยประชาชนทุกคน ทุกพื้นที่ ไม่นิ่งนอนใจในการแก้ไขปัญหาน้ำท่วมขัง ซึ่งขณะนี้ได้มีการติดตั้งเครื่องสูบน้ำทั้งในพื้นที่และนอกพื้นที่ รวมจำนวน 18 ตัว เพื่อเร่งสูบน้ำออกจากพื้นที่และลดผลกระทบของประชาชนโดยเร็วที่สุด รวมทั้งเพื่อป้องกันไม่ให้น้ำเข้าไปในเขตพื้นที่อื่น ๆ ของกรุงเทพมหานครด้วย
รองนายกรัฐมนตรีเน้นย้ำขอให้ประชาชนเชื่อมั่นในการทำงานของรัฐบาล ภายใต้การนำของ พลเอก ประยุทธ์ จันทร์โอชา รวมทั้งการทำงานของกรุงเทพมหานคร ที่สามารถทำงานร่วมกันเพื่อประโยชน์แก่ประชาชนทุกคน ทั้งนี้ ขอขอบคุณเจ้าหน้าที่ทุกคนที่ร่วมแรงร่วมใจทำงานเพื่อช่วยเหลือ และบรรเทาความเดือดร้อนให้กับประชาชนที่ได้รับผลกระทบจากน้ำท่วมในครั้งนี้ พร้อมกำชับให้เจ้าหน้าที่ทุกคนร่วมกันทำงานเพื่อประชาชน เพื่อให้ประชาชนได้อยู่ดีกินดี พร้อมขอให้พี่น้องประชาชนร่วมกันสนับสนุนให้รัฐบาลและทุกหน่วยงาน สามารถทำงานให้กับประชาชนอย่างสำเร็จลุล่วงไปด้วยดี ทั้งนี้ ขอให้ประชาชนปลอดภัยจากภัยอันตรายทั้งปวงโดยเฉพาะโควิด-19 จะได้ช่วยกันผนึกกำลังในการพัฒนาประเทศให้เจริญรุ่งเรืองและมั่นคงตลอดไป.
วันพฤหัสบดีที่ 8 กันยายน 2565
สธ. เร่งจัดหาไฟเซอร์ฝาม่วงแดงสำหรับกลุ่มเด็กเล็ก คาดได้รับ ต.ค. 65 สร้างภูมิคุ้มกัน ปชช. ทุกกลุ่ม
.....
กระทรวงสาธารณสุข (สธ.) เผยความคืบหน้าการเตรียมลงนามสัญญาจัดหาวัคซีนไฟเซอร์ฝาสีม่วงแดงสำหรับเด็กเล็ก จำนวน 3 ล้านโดส ร่วมกับ บ.ไฟเซอร์ ประเทศไทยและอินโดไชน่า ซึ่งคาดว่าไทยจะได้รับล็อตแรกในเดือน ต.ค. 65 ควบคู่กับการจัดทำแผนกระจายวัคซีนทุกจังหวัด หลัง อย. ไทย อนุมัติให้ฉีดในเด็กอายุ 6 เดือน - อายุน้อยกว่า 5 ปี
.
วัคซีนโควิด-19 (ไฟเซอร์) ฝาสีม่วงแดงนี้ ผลิตสำหรับเด็กอายุ 6 เดือนถึงอายุน้อยกว่า 5 ปีโดยเฉพาะ โดยกลุ่มเด็กเล็กถือว่ามีความเสี่ยงต่อการติดเชื้อและแพร่เชื้อโควิดสูง เนื่องจากเป็นวัยที่ยังไม่สามารถดูแลป้องกันตนเองได้ การที่เด็กได้รับวัคซีนจะช่วยลดโอกาสของการเจ็บป่วยและลดการแพร่เชื้อไปยังผู้สูงอายุในครอบครัว
#ไทยคู่ฟ้า#ร่วมต้านโควิด19
-------------------
วันอังคารที่ 6 กันยายน 2565
ไกล่เกลี่ยหนี้ กยศ.  8 – 11 ก.ย. 65 ที่อิมแพ็ค เมืองทองธานี
กองทุนเงินให้กู้ยืมเพื่อการศึกษา (กยศ.) ร่วมจัดมหกรรมไกล่เกลี่ยหนี้สินครัวเรือนและหนี้ SMEs ระหว่างวันที่ 8–11 ก.ย.2565 ณ อิมแพ็ค เอ็กซิบิชั่น ฮอลล์ 5 เมืองทองธานี จ.นนทบุรี เ
กองทุนเงินให้กู้ยืมเพื่อการศึกษา (กยศ.) ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สินครัวเรือนและหนี้ SMEs ระหว่างวันที่ 8 – 11 กันยายน 2565 ณ อิมแพ็ค เอ็กซิบิชั่น ฮอลล์ 5 เมืองทองธานี จังหวัดนนทบุรี ขอเชิญชวนผู้กู้ยืมเข้าร่วมงานเพื่อไกล่เกลี่ยก่อนฟ้องและหลังฟ้อง ซึ่งผู้กู้ยืมที่เข้าร่วมงานจะไม่ถูกดำเนินคดี
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ขอเชิญชวนผู้กู้ยืมเข้าร่วมงานมหกรรมไกล่เกลี่ยหนี้สินครัวเรือนและหนี้ SMEs ระหว่างวันที่ 8 – 11 กันยายน 2565 ณ อิมแพ็ค เอ็กซิบิชั่น ฮอลล์ 5 เมืองทองธานี จังหวัดนนทบุรี โดยกองทุนได้ร่วมกับกรมคุ้มครองสิทธิและเสรีภาพ และกรมบังคับคดี กระทรวงยุติธรรม ในการจัดงานไกล่เกลี่ยหนี้ เพื่อเป็นการช่วยเหลือและบรรเทาความเดือดร้อนของผู้กู้ยืมเงินที่ได้รับผลกระทบทางเศรษฐกิจจากสถานการณ์การแพร่ระบาดของโรคติดเชื้อไวรัสโคโรนา 2019 ทำให้ผู้กู้ยืมเงินบางส่วนขาดรายได้และผิดนัดชำระหนี้ จนนำไปสู่การฟ้องร้องดำเนินคดีหรือถูกบังคับคดีตามกฎหมาย กลุ่มเป้าหมายของกองทุน ได้แก่ ผู้กู้ยืมกลุ่มที่ค้างชำระหนี้ ที่ถูกบอกเลิกสัญญาและกำลังจะถูกฟ้อง และผู้กู้ยืมกลุ่มที่จะถูกบังคับคดี หากผู้กู้ยืม เข้ากระบวนการไกล่เกลี่ย กองทุนก็จะไม่จำเป็นต้องดำเนินคดี ซึ่งจะลดภาระค่าใช้จ่ายของกองทุน และนอกจากผู้กู้ยืมที่เข้าสู่กระบวนการไกล่เกลี่ยจะไม่ถูกดำเนินคดีแล้ว ผู้กู้ยืมจะได้รับส่วนลดเบี้ยปรับ รวมทั้งได้รับโอกาสในการขยายระยะเวลาผ่อนชำระได้ถึงอายุ 65 ปี เพื่อให้ผู้กู้ยืมสามารถกลับเข้ามาสู่ระบบการชำระหนี้ให้เป็นปกติ และเมื่อร่างพระราชบัญญัติกองทุนเงินให้กู้ยืมเพื่อการศึกษา (ฉบับที่...) พ.ศ. .... ที่อยู่ระหว่างการขอแก้ไขมีผลบังคับใช้ กองทุนจะมีอำนาจในการปลดภาระผู้ค้ำประกัน โดยกองทุนมีหลักการว่าจะยกเลิก การค้ำประกันของผู้ค้ำประกัน เมื่อผู้กู้ยืมได้ผ่อนชำระเงินต้นมาแล้วร้อยละ 25 ของเงินต้นที่ค้างชำระอีกด้วย
ทั้งนี้ ผู้กู้ยืมสามารถลงทะเบียนเข้าร่วมงานล่วงหน้าและดาวน์โหลดแอปพลิเคชัน กยศ. Connect เพื่อรับสิทธิขอไกล่เกลี่ยฯ ได้ที่ QRcode ด้านล่างหรือทางเว็บไซต์ www.studentloan.or.th หรือสอบถามเพิ่มเติมได้ที่ไลน์บัญชีทางการ กยศ. หรือโทรศัพท์หมายเลข 0 2016 4888” ผู้จัดการกองทุนฯ กล่าวในที่สุด
วันอังคารที่ 6 กันยายน 2565
นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม ร่วมกิจกรรมวันต่อต้านคอร์รัปชัน ประจำปี 2565
ภายใต้แนวคิด “ผู้นำ…กับการปราบโกง” ในวันที่ 6 กันยายน 2565 ณ ลานเวทีใหญ่ ชั้น M สถานีกลางบางซื่อ
นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้ นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม เป็นผู้แทนกระทรวงคมนาคมเข้าร่วมกิจกรรมวันต่อต้านคอร์รัปชัน ประจำปี 2565 ภายใต้แนวคิด “ผู้นำ…กับการปราบโกง” โดยมี นายวิเชียร พงศธร ประธานองค์กรต่อต้านคอร์รัปชัน (ประเทศไทย) กล่าวเปิดงาน ภายในงานประกอบด้วย นิทรรศการ และการเสวนาแลกเปลี่ยนความคิดเห็น โดยนายอาคม เติมพิทยาไพสิฐ รัฐมนตรีว่าการกระทรวงการคลัง นายชัชชาติ สิทธิพันธุ์ ผู้ว่าราชการกรุงเทพมหานคร นายณรงค์ วุ่นซิ้ว ผู้ว่าราชการจังหวัดภูเก็ต พร้อมผู้นำระดับจังหวัดและท้องถิ่น ร่วมเสวนาแสดงพลังและสร้างโอกาสความร่วมมือในการต่อต้านคอร์รัปชัน ในวันที่ 6 กันยายน 2565 ณ ลานเวทีใหญ่ ชั้น M สถานีกลางบางซื่อ
นายวิรัช พิมพะนิตย์ กล่าวว่า องค์กรต่อต้านคอร์รัปชัน (ประเทศไทย) หรือ ACT ได้กำหนดให้วันที่ 6 กันยายนของทุกปีเป็น “วันต่อต้านคอร์รัปชัน” โดยมีพันธกิจสำคัญในการสร้างการรับรู้ กระตุ้นให้คนในสังคมเล็งเห็นถึงปัญหาคอร์รัปชันที่เกิดขึ้นในประเทศ เพื่อสร้างความร่วมมือในการช่วยขจัดปัญหาคอร์รัปชันให้หมดไปโดยได้จัดกิจกรรมต่อต้านคอร์รัปชันมาอย่างต่อเนื่องตั้งแต่ปี 2554 สำหรับกิจกรรมในปีนี้จัดขึ้นภายใต้แนวคิด “ผู้นำ.. กับการปราบโกง” โดยเห็นว่า ผู้นำ คือ คนสำคัญที่มีบทบาทในการปราบคอร์รัปชันทุกรูปแบบ ต้องกล้าตัดสินใจ กล้าทำเป็นตัวอย่าง สร้างความโปร่งใส ไร้คอร์รัปชันในทุกที่ และสร้างแรงบันดาลใจให้ผู้ใต้บังคับบัญชาในทุกระดับชั้นมาร่วมกันต้านโกง ขณะเดียวกันประชาชนคือพลังสำคัญที่จะทำให้การต่อต้านคอร์รัปชันเกิดขึ้นจริงในทุกระดับ องค์กรต่อต้านคอร์รัปชันฯ ได้เปิดเวทีให้ผู้นำตั้งแต่ระดับท้องถิ่น จังหวัด และระดับชาติมีโอกาสมาร่วมเสวนาแลกเปลี่ยนแนวคิดประสบการณ์ในการปราบโกง
ในโอกาสนี้ ขอเชิญชวนองค์กรภาครัฐและประชาชนเข้ามาเป็นส่วนหนึ่งของการปราบโกง เพื่อให้การคอร์รัปชันในประเทศให้หมดสิ้น พร้อมปลุกพลังคนไทยตื่นรู้สู้โกง ด้วยการเข้าใช้งานทาง http://actai.co ซึ่งเป็นแหล่งรวมข้อมูลการจัดซื้อจัดจ้างภาครัฐ ที่ช่วยวิเคราะห์ความเสี่ยงจากพฤติกรรมการเสนอราคาในกระบวนการจัดซื้อจัดจ้าง เพื่อส่งเสริมความโปร่งใส นำไปใช้เป็นอาวุธในการต้านโกงที่ทุกคนสามารถเข้าถึงได้อย่างสะดวก และสามารถใช้ร่วมกับกลไก Strong, ต้องแฉ, ปฏิบัติการหมาเฝ้าบ้าน และแพลตฟอร์มใหม่ ๆ ที่อยู่ระหว่างกระบวนการพัฒนา พร้อมทั้งการใช้กลไกข้อตกลงคุณธรรมและโครงการความโปร่งใสในการก่อสร้างภาครัฐในกระบวนการสร้างความร่วมมือของประชาชนด้านการจัดซื้อจัดจ้างภาครัฐเพื่อขยายผลให้มีการติดตามตรวจสอบหน่วยงานรัฐ เพื่อลดปัญหาคอร์รัปชันให้หมดไปจากประเทศไทย
วันศุกร์ที่ 2 กันยายน 2565
สำนักงานปลัดกระทรวงกลาโหม โดยกรมพระธรรมนูญ จัดโครงการสัมมนาเชิงปฏิบัติการ “เทคนิคการใช้กฎหมายป้องกันและปราบปรามการทุจริตประพฤติมิชอบในราชการทหาร”
เช้าวันนี้ (31 ส.ค. 65 เวลา 09.00 น.) สำนักงานปลัดกระทรวงกลาโหม โดยกรมพระธรรมนูญ จัดโครงการสัมมนาเชิงปฏิบัติการเรื่อง “เทคนิคการใช้กฎหมายป้องกันและปราบปรามการทุจริตประพฤติมิชอบในราชการทหาร”
โดยมี พลเอก วรเกียรติ รัตนานนท์ ปลัดกระทรวงกลาโหม เป็นประธานการจัดโครงการสัมมนาฯ ณ ห้องศรีสมาน 1 อาคารอเนกประสงค์ สำนักงานปลัดกระทรวงกลาโหม (พื้นที่ศรีสมาน)
สำหรับโครงการดังกล่าว จัดให้มีการบรรยายให้ความรู้โดยวิทยากรผู้ทรงคุณวุฒิ จาก กรมพระธรรมนูญ นำโดย พลเอก ประชาพัฒน์ วัจนะรัตน์ เจ้ากรมพระธรรมนูญ พร้อมด้วยสำนักงานคณะกรรมการป้องกันและปราบปรามการทุจริตแห่งชาติ และศาลอาญาคดีทุจริตและประพฤติมิชอบกลาง ในหัวข้อเรื่อง “กฎหมายเกี่ยวกับการป้องกันการทุจริตในหน่วยงานภาครัฐ” และ “เทคนิคการดำเนินกระบวนพิจารณาคดีอาญาในระบบไต่สวน” มีผู้เข้าร่วมโครงการสัมมนาฯ จำนวน 600 คน ประกอบด้วย ข้าราชการทหารที่ปฏิบัติหน้าที่ตุลาการพระธรรมนูญหัวหน้าศาลทหารกรุงเทพ, อัยการทหาร, ทนายทหาร และข้าราชการทหารในสังกัดสำนักงานรัฐมนตรี, สำนักงานปลัดกระทรวงกลาโหม, กองบัญชาการกองทัพไทย และเหล่าทัพ
โดยผู้เข้าร่วมสัมมนาฯ จะได้รับความรู้ความเข้าใจในกฎหมายที่เกี่ยวข้องกับการป้องกัน และปราบปรามการทุจริตประพฤติมิชอบ และการดำเนินกระบวนพิจารณาคดีอาญาทุจริตประพฤติมิชอบ โดยจะนำความรู้ที่ได้รับไปขยายผลต่อการปฏิบัติหน้าที่ให้เป็นไปตามขั้นตอนของกฎหมายได้อย่างมีประสิทธิภาพ และป้องกันการกระทำผิดจากการทุจริตเพื่ออำนวยความยุติธรรมให้กับประชาชนต่อไป
#สำนักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สำนักงานตำรวจแห่งชาติ
วันพุธที่ 26 ตุลาคม 2565
ศาลสั่งฟัน 184 คดี ผู้กระทำความผิดออนไลน์ สั่งปิด มากกว่า 4,700 URLs
ศาลสั่งฟัน 184 คดี ผู้กระทำความผิดออนไลน์ สั่งปิด มากกว่า 4,700 URLs
ด้านดีอีเอสร่วมกับสำนักงานตำรวจแห่งชาติและหน่วยงานที่เกี่ยวข้องเร่งแก้ปัญหาฉ้อโกงหลอกลวงประชาชนผ่านสื่อออนไลน์
วันนี้(26ต.ค.65)นายชัยวุฒิธนาคมนุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวในการเป็นประธานการประชุมการแก้ปัญหาฉ้อโกงประชาชนผ่านช่องทางสื่อสังคมออนไลน์ร่วมกับกระทรวงยุติธรรมโดยกรมสอบสวนคดีพิเศษ(DSI )สำนักงานตำรวจแห่งชาติโดยกองบัญชาการตำรวจสืบสวนสอบสวนอาชญากรรมทางเทคโนโลยี(บก.สอท.)หรือตำรวจไซเบอร์สำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.)ธนาคารแห่งประเทศไทยกระทรวงการคลังและหน่วยงานที่เกี่ยวข้องว่าดีอีเอสจะร่วมกับหน่วยงานที่เกี่ยวข้องทั้งภาครัฐและเอกชนเพื่อหาแนวทางเร่งรัดและแก้ปัญหาอาชญากรรมออนไลน์อย่างเร่งด่วนโดยเฉพาะการหลอกลวงทางการเงินใน5ด้านได้แก่1.แก๊งCall Center 2.แชร์ลูกโซ่-ระดมทุนออนไลน์ 3.การพนันออนไลน์4.บัญชีม้า 5.การหลอกหลวงซื้อขายสินค้าบริการออนไลน์ โดยคนร้ายมีการปรับรูปแบบและวิธีการหลอกหลวงประชาชนจนมีเหยื่อหลงเชื่อเป็นจำนวนมาก
พลตำรวจเอกดำรงศักดิ์กิตติประภัสร์ผู้บัญชาการตำรวจแห่งชาติสำนักงานตำรวจแห่งชาติกล่าวว่าปัจจุบันการกระทำความผิดอาชญากรรมออนไลน์มีการกระทำความผิดเพิ่มขึ้นอย่างต่อเนื่องอาทิการหลอกลงทุนการระดมทุนออนไลน์การพนันออนไลน์และสำนักงานตำรวจแห่งชาติได้เฝ้าติดตามและจับกุมผู้กระทำผิดเพื่อลดการกระทำความผิดอย่างต่อเนื่องจากสถิติผู้กระทำความผิดตามพ.ร.บ.คอมพิวเตอร์ฯปีพ.ศ. 2565นับตั้งแต่วันที่1มกราคม2565จนถึงวันที่24ตุลาคม2565ศาลมีคำสั่งลงโทษผู้กระทำความผิดตาม         พ.ร.บ.คอมพิวเตอร์รวม184คำสั่งมีURLsที่ผิดกฎหมายจำนวน 4,736 URLs
นายชัยวุฒิกล่าวต่อว่าจากจำนวนการกระทำความผิดและการละเมิดกฎหมายข้างต้นดีอีเอสและหน่วยงานที่เกี่ยวข้องมีแผนที่จะจัดทำรายงานเพื่อนำเสนอคณะรัฐมนตรี(ครม.)เพื่อแก้ไขปัญหาอาชญากรรมออนไลน์ทั้ง5เรื่องและจะนำเสนอมาตรการแก้ปัญหาและการบูรณาการหน่วยงานร่วมขับเคลื่อนเพื่อแก้ไขปัญหาทั้ง5เรื่องที่กล่าวมาอาทิการปรับปรุงพัฒนากฎหมายกฎระเบียบพร้อมทั้งเร่งจัดการการโฆษณาให้ผลตอบแทน/ผลประโยชน์เกินจริงการนำเข้าข้อมูลเป็นเท็จทางsocial mediaอย่างผิดกฎหมายหรือการนำรูปคนมีชื่อเสียงไปหลอกลวงทางsocial mediaอย่างผิดกม.เป็นต้น
“ดีอีเอสจะมีการพิจารณาในการเพิ่มบุคลากรดำเนินการเพื่อให้การทำงานในการปราบปรามการกระทำผิดมีความคล่องตัวมากขึ้นรวมถึงการบูรณาการข้อมูลสำหรับประชาชนเพื่อสร้างความเข้มแข็งสังคมและประชาชนและสร้างเครือข่ายประชาสังคมต้านภัยออนไลน์เป็นต้นทั้งนี้เพื่อช่วยให้การกระทำความผิดผ่านระบบออนไลน์ลดลงได้อย่างมีประสิทธิภาพและป้องกันประชาชนตกเป็นเหยื่อมิจฉาชีพ”รัฐมนตรีดีอีเอสกล่าว
ทั้งนี้ประชาชนหรือผู้ที่มีข้อมูลเว็บผิดกฎหมายสามารถแจ้งกับกระทรวงดิจิทัลฯได้ที่GCC 1111และ1212หรือhttps://facebook.com/DESMonitorเพจอาสาจับตาออนไลน์หรือแจ้งความออนไลน์ได้ตลอด24ชั่วโมง ผ่านเว็บไซต์https://thaipoliceonline.comอีกทั้งยังสามารถตรวจสอบรายชื่อบุคคลที่แนะนำการลงทุนผู้ประกอบธุรกิจหรือหลักทรัพย์ที่ได้รับอนุญาตจากก.ล.ต.ได้ที่SEC Check First และสามารถตรวจสอบผู้ได้รับใบอนุญาตหรือใบขึ้นทะเบียนให้ประกอบธุรกิจที่อยู่ภายใต้การกำกับของธนาคารแห่งประเทศไทยได้ที่BOT License Check
**************